དེ་ཡང་གོ་ལ་ཟླུམ་པོའི་སྟེང་དུ་གནས་པའི་མི་རིགས་གང་ཞིག་ཡིན་ནའང་རང་ཉིད་ལ་རང་ཉིད་ཀྱི་སྐད་དང་ཡི་གེ་རེ་ཡོད་པ་རེད།ལྷག་པར་དུ་ང་ཚོ་བོད་མི་རིགས་ལ་ལོ་ངོ་སྟོང་ཕྲག་དུ་མའི་ལོ་རྒྱུས་ཀྱི་འཕེལ་འགྲོས་དང་བསྟུན་ནས་བྱུང་བའི་སྐད་ཡིག་ཆ་ཚང་ཞིང་ཕུན་སུམ་ཚོགས་པ་ཞིག་ཡོད་པ་ནི་སྔོན་བྱོན་མེས་པོ་ཚོའི་དཔའ་མཛངས་རྟུལ་ཀྱི་སྙིང་སྟོབས་དང་ཟླ་མེད་ཀྱི་བློ་གྲོས།རང་རིགས་ལ་བཅངས་པའི་ལྷག་བསམ་བཅས་ཀྱིས་བསྐྲུན་པ་ཞིག་ཡིན།འུ་ཅག་ལ་ཐུན་མོང་མ་ཡིན་པའི་རིག་གནས་ཀྱི་གཞུང་ལུགས་མཐའ་ཡས་ཤིང་གཏིང་ཟབ་པ་མང་བོ་ཞིག་ཡོད་པའི་རྐྱེན་གྱིས་གདོང་དམར་བོད་པ་ཚང་ས་སྒང་འདིའི་ཐོག་ཏུ་མ་འཇིག་པར་ད་བར་དུ་གནས་ཐུབ་སོང་བ་རེད།